U-I-429/20
Natisni
Opravilna št.:
U-I-429/20
Datum odločitve:
17. 12. 2020
ECLI:
ECLI:SI:USRS:2020:U.I.429.20
Akt:
Odlok o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 147/20 in 151/20), 2. in 3. odst. 1. čl.
Izrek:
Pobuda za začetek postopka za oceno ustavnosti in zakonitosti drugega in tretjega odstavka 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 147/20 in 151/20) se zavrže.
Evidenčni stavek:
Ker vsebina očitkov iz pobude ne zadosti zahtevi iz tretje alineje drugega odstavka 24.b člena Zakona o ustavnem sodišču, je Ustavno sodišče pobudo zavrglo.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.4.51.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Popolnost vloge.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Igor Jurišič, Maribor
Datum vloge:
21. 10. 2020
Vrsta odločitve:
sklep
Vrsta rešitve:
zavrženje
Dokument:
US32715
Dokument v PDF obliki:
U-I-429-20.pdf
206 KB
Prenesite datoteko
U-I-429/20-10
17. 12. 2020
SKLEP
Ustavno sodišče je v postopku za preizkus pobude Igorja Jurišiča, Maribor, na seji 17. decembra 2020
sklenilo:
Pobuda za začetek postopka za oceno ustavnosti in zakonitosti drugega in tretjega odstavka 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2 (Uradni list RS, št. 147/20 in 151/20) se zavrže.
OBRAZLOŽITEV
1. Pobudnik izpodbija drugi in tretji odstavek 1. člena Odloka o začasni delni omejitvi gibanja ljudi in omejitvi oziroma prepovedi zbiranja ljudi zaradi preprečevanja okužb s SARS-CoV-2, ki je z določenimi izjemami prepovedoval prehajanje čez občinsko mejo ter gibanje med 21. in 9. uro zjutraj.
2. Pobudnik navaja, da ukrep omejitve pravice zapustiti Republiko Slovenijo ni upravičen, da naj takšna oseba ne bi mogla v Republiki Sloveniji širiti virusa ter da naj zgolj gibanje med 21. in 6. uro samo po sebi ne bi moglo vplivati na širjenje virusa. Meni, da ukrepa, ki po njegovem stališču razveljavljata pravico iz 32. člena Ustave, ne prispevata k zajezitvi širjenja nalezljive bolezni na ozemlju Republike Slovenije.
3. P
o tretji alineji prvega v zvezi z drugim odstavkom 24.b člena
Zakona o Ustavnem sodišču (Uradni list RS, št. 64/07 –
uradno prečiščeno besedilo, 109/12 in 23/20
– v nadaljevanju ZUstS) mora pobuda med drugim vsebovati navedbe razlogov neskladnosti izpodbijanega predpisa z Ustavo ali z zakonom. Če pobuda takšnih navedb ne vsebuje, jo Ustavno sodišče zavrže v skladu s tretjim odstavkom 25. člena ZustS.
4. Pobudnik stališča, da ukrepa razveljavljata pravico do svobode gibanja, ni utemeljil z razlogi njune neskladnosti z Ustavo. Vsebina očitkov iz pobude zato ne zadosti zahtevi iz tretje alineje drugega odstavka 24.b člena ZUstS.
Pobudo je zato Ustavno sodišče zavrglo.
5.
Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, dr. Špelca Mežnar, Marko Šorli in dr. Katja Šugman Stubbs.
Sklep je sprejelo s petimi glasovi proti dvema. Proti sta glasovali sodnici Mežnar in Šugman Stubbs.
dr. Rajko Knez
Predsednik